cyanic-selkie/wikianc huggingface dataset:
Kristiansten festning
Den store nordiske krig
Men de norske troppene på Kristiansten hadde også tap. Festningen var overbefolket og forholdene var usunne. Det var pengemangel, og verken offiserer eller soldater fikk lønn. De manglet viktig utstyr som madrasser, uniformer og våpen, og mange av soldatene døde av disse forholdene under beleiringen.
Leiesoldater og kirkehistorie
Kristiansten festning inntar også en liten, men interessant plass i kirkehistorien. Besetningen på festningen var i stor grad leiesoldater. I forbindelse med den forestående Venuspassasjen i 1769 hadde kong Christian VII av Danmark-Norge innbudt en fremstående astronom fra Wien, jesuittpresten Maximilian Hell, til å dra til Vardø for å foreta observasjoner der. Sammen med en legbror fra samme orden, lingvisten Johannes Sajnovics, reiste han nordover. En pastoralt interessant hendelse fant sted da de to jesuittene besøkte Trondhjem på veien. Hell oppsporte 155 utenlandske katolske knekter på festningen. Som en følge av katolikkerforbudet var de avskåret fra enhver katolsk sjelesorg. Men Hell skaffet seg tillatelse til å feire messe for dem, og ikke mindre enn 146 av soldatene mottok sakramentene.
Nedleggelse av festningen
Karl III Johan besluttet i 1816 at Kristiansten festning skulle nedlegges og at den skulle overlates til «tidens ødeleggelse». Festningens redning var at det ble bestemt at brannbatteriet skulle holdes i stand. Kanonene skulle varsle byens beboere hvis det oppstod brann.
Andre verdenskrig
9. april 1940 klokken 04:30 ankom 1 500 tyske soldater Trondheim. Innen klokken 09:00 var alle viktige steder i byen besatt uten kamp. Ingen skudd ble løsnet for å stoppe de tyske troppene. Kristiansten lå forlatt og forfallet hadde startet.
Tyskerne så fort potensialet i festningen, spesielt med tanke på propaganda og symbolverdi. De startet en opprustning av festningen og installerte mindre luftvernskyts der, i likhet med mange andre steder i byen.
Under andre verdenskrig brukte tyskerne også Kristiansten som rettersted. Et 30-talls norske patrioter ble henrettet her, og et ukjent antall personer av andre nasjonaliteter. Det er satt opp en minnetavle over de norske patriotene som ble henrettet på festningen under krigen.
Se også: Liste over nordmenn henrettet på Kristiansten festning
Etter krigen ble festningen brukt til henretting av dødsdømte krigsforbrytere. De mest kjente er:
Kristiansten i dag
I forbindelse med Trondheims 1000-årsjubileum i 1997 gjennomgikk festningen en omfattende renovering. Det ble installert flombelysning, og en av festningens kasematter ble innredet til minnekapell.
I dag eies Kristiansten av staten og er fra 10. november 2014 fredet etter kulturminneloven. I 2001 besluttet Stortinget at Kristiansten ikke lenger skal være i militær bruk, men utvikles til sivilt bruk. Det er Forsvarsbygg som forvalter anlegget. Det salutteres fra Kristiansten ved Kongelige fødselsdager og ved Kongens besøk i Trondheim. Salutteringen gjennomføres av Saluttkompaniet til Trøndelag Heimevernsdistrikt 12. Flagging på festningen ivaretas av Forsvarsbygg, og Forsvaret holder fortsatt kommandantfunksjonen ved like. Fra 1. januar 2011 blir denne funksjonen ivaretatt av sjefen for Luftkrigsskolen, Oberst Morten Henriksen.
Kristiansten er å betrakte som et museumsområde og er et populært mål for turgåere. Festningen er åpen for publikum fra onsdag til søndag klokka 10–16 om sommeren. Adgangen er gratis. Mandag og tirsdag er festningen stengt. Uteområdene er tilgjengelig utenom åpningstiden så lenge restauranten er åpen. Om sommeren foregår det mange aktiviteter på festningen. I tillegg til museumsutstillingen arrangeres det for eksempel også barneaktiviteter, guidede turer og historisk aktivitetsteater.
Kommandantboligen fra 1777 ble restaurert og satt tilbake i opprinnelig stand i 2005. I mai 2011 åpnet Restaurant Kommandanten i boligen etter at Vertshuset Festningen la ned i 2010. Fire kasematter er i bruk for selskaper, konserter og andre arrangementer. Kasemattene har hvelvede saler som kan romme opp mot 90 personer.
Det flaviske dynasti
Det flaviske dynasti var en serie med tre romerske keisere, som hersket fra år 69 til 96. Selv om perioden for de flaviske keiserne var relativt kort, ble navnet populært, og ble et vanlig element i romerske navn for ettertiden. Det besto av Vespasian (69–79); Titus (79–81), eldste sønn av Vespasian; og Domitian (81–96), yngste sønn av Vespasian, yngre bror av Titus.
Dynastiet kom til makten under borgerkrigen i 69, kjent som året med de fire keiserne. Etter at Galba og Otho i rask rekkefølge, ble Vitellius keiser halvveis inn i året 69. Hans krav på tronen ble raskt utfordret av legionene stasjonert i de østlige provinsene. De erklærte isteden deres egen kommandant Vespasian som keiser. Det andre slaget ved Bedriacum endret maktbalansen i favør av styrkene til Vespasian, som ankom Roma den 20. desember. Den påfølgende dagen erklærte det romerske senatet Vespasian som keiser av Romerriket, således begynte det flaviske dynasti. Til tross for at det var kortvarig, var det flere betydelige historiske, økonomiske og militære hendelser som skjedde i dets tid.
Det flaviske dynast, i motsetningen til det julo-claudiske dynasti før dem, var av italiensk lavadel, ikke fra aristokratiet i Roma. De gjenopprettet stabiliteten i Romerriket som følge av vanstyret til Nero (styrte i 54–68) og innbyrdeskrigen som hadde ført til ødeleggelse i riket, og særlig i selve Italia. Det flaviske dynasti var en periode med vellykte kriger, store byggeprosjekter, og katastrofer: utbruddet til Vesuv i 79 begravde Pompeii og andre byer langs breddene av Napolibukten. Det berømte Colosseum ble påbegynt under Vespasian og dedikert av hans sønn Titus i 80. Triumfen i den jødisk-romerske krig og den påfølgende ødeleggelsen av Jerusalem i 70 ble senere feiret i en av de mest berømte monumentene i romersk kunst, Titusbuen i Forum Romanum. Templum Gentis Flaviæ («tempelet til gens Flavia») var det største dynastiske monument som ble reist av Domitian, og som karakteristisk nok ble den siste flaviske keiser. Det flaviske dynastiet ble avsluttet den 18. september 96 da Domitian ble myrdet. Han ble etterfulgt av rådgiveren og den langvarige tilhengeren av det flaviske dynastiet, Marcus Cocceius Nerva, som således opprettet det nerva-antoninske dynasti.
John Locke (Lost)
John Locke er en fiktiv figur som ble spilt av Terry O'Quinn i den amerikanske TV-serien Lost. TV-serien forteller om en gruppe overlevende etter en flystyrt på en øde og mystisk øy i Stillehavet og deres kamp mot «de andre». Seriens rollefigur Locke er fått navn etter den engelske filosofen John Locke fra 1600-tallet. I 2007 vant O'Quinn Emmy-prisen for sin framstilling av Locke i Lost. Locke var en av de faste figurene i serien.
I den første sesongen av Lost framsto Locke som en middelaldrende, mystisk, intellektuell og stoisk figur med en dragning etter å leve i villmarken og hadde en forkjærlighet for jakt og sporing. Han trodde på mystiske og åndelige forklaringer på hvorfor ting skjedde på øya grunnet det mirakelet, ifølge ham selv, som skjedde med ham selv etter flykrasjet. Hans stoisk og mystiske framtoning, foruten at han også sto fram som en trygg farsfigur for en del av de yngre overlevende på øya, var dominerende for hans rolle og grunnlaget for mange av hans forhold og samhandlinger i showet.
Bakgrunnshistorien til Locke før han havnet på øya var preget av flere hendelser og hadde flere jobber, og fikk en ulykke som ødela ryggen. I den første episoden sitter han lam i en rullestasjon. Etter flykrasjet oppdager han at han mirakuløst kan gå igjen. På mange måter ble ulykken en positiv vending for Locke og han er derfor ikke like negativ og desperat som de andre.
Eksterne lenker
Personatges de Lost
Karsten Roedder
Karsten Roedder (født 7. mai 1901, død 22. september 1987) var en norskfødt forfatter og redaktør.
Roedder skrev én roman, den sosialrealistiske Knus ikke en elendig i porten, som kom ut i 1937. Handlingen er lagt til Stavanger før første verdenskrig, og skildrer hvordan en ung gutt fra elendige kår blir sendt på forbedringsanstalt og mishandlet, før han rømmer til sjøs.
Roedder reiste selv til USA, der han gjennom mange år var sjefredaktør for den norske avisen Nordisk Tidende.
20. januar
20. januar er den 20. dagen i året. Det er 345 dager igjen av året (346 i skuddår).
Navnedag
Sebastian, Bastian og Fabian
Fødsler
Se flere som er født 20. januar i Kategori:Fødsler 20. januar.
Dødsfall
Se flere som døde 20. januar i Kategori:Dødsfall 20. januar.
Helligdager
Brødremesse til minne om Fabian og Sebastian. Finland feirer sin vernehelgen Henrik.
Blackeberg
Beckomberga er en bydel i Västerort i Stockholm kommune. Den grenser til bydelene Grimsta, Råcksta, Norra Ängby og Södra Ängby.
Det meste av bydelen ligger i Bromma bydelsområde, mens ca. 5 hektar ligger i Hässelby-Vällingby.
Hallo! Amerika!
'Hallo! Amerika!' er en norsk film fra 1926. Filmen er regissert av Gustav Lund, som også var filmens fotograf. Den varer i 108 minutter.
Filmen skildrer en reise gjennom USA fra San Francisco ved Stillehavet gjennom Midtvesten til New York ved Atlanterhavet. Gustav Lund hadde to år tidligere laget filmen Se Norge.
Land Rover 2,6 liter bensinmotor
2,6 liter bensinmotor ble benyttet av Land Rover i Series IIA og III med lang akselavstand og noen Forward Control-modeller.
Motoren har et slagvolum på 2625 cm³, og har seks sylindre i rekke. Motoren har eksosventiler i blokka og innsugsventiler i toppen. Den yter 83 hk ved 4500 omdreininger i minuttet og 174 Nm ved 1500 omdreininger.
Javier Mascherano
Han er dobbelt olympisk mester for fra OL 2004 og OL 2008.
River Plate
Mens Mascherano spilte for River Plate i 2004, var flere klubber interessert i å sikre seg underskriften hans, blant annet Real Madrid og Deportivo de La Coruña. River Plate avslo alle tilbud, men solgte ham til slutt til Corinthians for om lag 120 millioner kroner.
Corinthians
I 2005 ble han brasiliansk mester med Corinthians, sammen med sine argentinske lagkamerater Carlos Tévez og Sebastián Domínguez. Mascherano spilte så bra i VM 2006 at han vakte interessen til Manchester United.
West Ham
Like før overgangsvinduet stengte sommeren 2006, ble Mascherano og Carlos Tevez klare for den engelske klubben West Ham. De to spillerne kostet London-klubben totalt £12 000 000. Det gikk rykter om at det var en avtale om at de skulle selges videre til Chelsea FC etter at låneavtalen gikk ut, noe som aldri skjedde. Tevez og Mascherano spilte for West Ham, til tross for at eierskapet til spillerne var uavklart. Mascherano var også involvert i en annen spesiell episode der Tottenham-spilleren Jermain Defoe bet han etter å ha blitt taklet av argentineren. Etter masse benkesliting for Javier, uttrykte han ønske om å komme seg vekk fra «the Hammers».
Liverpool
Onsdag 21. februar melder medier om at overgangen til Mascherano fra West Ham til Liverpool faktisk er et kjøp på £10 Mill, og ikke et 18 måneders lån som man trodde på forhånd. Derimot så har han fått en 18 måneders kontrakt, samtidig som Joorabchian og MSI (som eier Carlos Tevez, og eide Javier) har en opsjon på kjøpe tilbake spilleren dersom han ikke finner seg til rette på Anfield.
Overgangen til Liverpool var en langvarig prosess, siden en spiller ikke kan spille for mer enn to klubber i løpet av en sesong, i henhold til FIFAs reglementer. Mascherano hadde allerede spilt et par kamper for Corinthians og West Ham tidligere i sesongen. Etter klarering fra FIFA og godkjennelse av overgangen fra Premier League 20. februar kunne spilleren da slutte seg til troppen som trener på Melwood, og Mascherano er også registrert til deres Mesterligatropp med draktnummer 20.
Mascherano debuterte for Merseyside-laget 24. februar 2007 mot Sheffield United i en kamp de røde vant 4-0. Mascherano fortsatte sesongen ved å spille en viktig rolle i Liverpool sine kamper i utslagsrundene i Mesterligaen 2006/2007. Det endte med finale mot AC Milan, der Mascherano spilte 78 minutt før han ble byttet ut med Peter Crouch.
29. februar 2008 ble det endelig klart at Mascherano hadde signert en fireårs-kontrakt med Liverpool. Prisen skal ha vært £18,6 mill. inkludert de £1,6 mill. Liverpool betalte West Ham for å ha han på lån.
15. mars 2008 scoret han sitt første mål for de røde da Liverpool vant 2-1 over Reading på Anfield. Målet hans var et skudd fra ca. 22 meter.
24. mars 2008 fikk han sin første røde kort for klubben da han fikk to gule kort i bortekampen mot Manchester United. Det første gule kortet var for en felling, mens det andre kortet var for å kjefte på dommeren. Manchester United ledet på det tidspunktet 1-0, og vant til slutt 3-0 etter å ha spilt over en omgang 11 mot 10.
Landslagsspill
Mascherano var med på vinne fotballturneringen under OL 2004 i Athen for, og spilte for Argentina under VM 2006 i Tyskland, samt Copa América 2007, der de ble nr 2. I 2008 var Mascherano med på å gjenta bragden fire år tidligere og vant fotballturneringen under OL 2008 i Beijing.
Han ble tatt ut i s tropp til VM i fotball 2018 i Russland.
Han la opp på landslaget etter at røk ut i åttendedelsfinalen i VM i fotball 2018 mot Frankrike.
Meritter
River Plate
Corinthians
Barcelona
Haugenstua skole
Haugenstua skole er en 1-10-skole, barneskole og ungdomsskole, i Stovner bydel, Oslo, etablert i 1972. I 2016 ble skolen totalt renovert med helt nye bygg. Haugenstua idrettshall tilhører skolen og friidrettsarenaen Stovner stadion ligger like ved skolen.
Nytt skolebygg
Utdanningsetaten i Oslo planla i 2013 en ny, større skole på Haugenstua for å dekke skolebehovet med forventet befolkningsvekst i området. De gamle bygningene ble revet, og den nye skolen sto ferdig til skolestart august 2016.
Arrangementer
Skolen arrangerer Haugenstuastafetten hvert år, og i denne stafetten deltar ungdomsskoler fra flere deler av Oslo.
Internasjonalt samarbeid
Fra 1993 var skolen vært tilknyttet det europeiske skoleprosjektet "Europan Network of Health Promoting schools". Dette er et samarbeidsprosjekt mellom Verdens helseorganisasjon, EU og Europarådet. Målsettingen har vært å drive aktiviteter som skaper et helsefremmende miljø for alle skolesamfunn gjennom idrett, kultur og kosthold. Skolen er en Comenius-skole og jobber med elevutvekslingsprogrammer sammen med skoler fra Polen, Litauen og Ungarn. Haugenstua skole har også hatt et nært og godt samarbeid med Koningin Wilhelmina College i 13 år. Skolen ligger i byen Culemborg ca.40 km sør for Amsterdam. Skolene har gjennomført flere elevutvekslinger for elever på 9. og 10.trinn. Elevene bor hos hverandre i en uke og har et program som innebærer sosiale og kulturelle aktiviteter.
IKT
I begynnelsen av nittiårene var Haugenstua skole konferanseskole med et hovedansvar for SPIT-Stovnerskolenes pedagogiske IT-konferanse. Skolen deltok i InnsIKT-2 fra mai 2003 – juni 2004 med påfølgende deltakelse i HØYCOM-prosjektet (mars 2004 – februar 2005) og dette har i stor grad bidratt til å implementere bruk av digitale verktøy i den daglige undervisningen. Skolen har utpreget bruk av IKT; den finnes en stor park av bærbare pc-er til bruk for elevene, alle lærerne har bærbare maskiner og det brukes Smartboards i de fleste av skolens klasserom.
Galterud
Galterud er et poststed og en gard i Sør-Odal i Innlandet. Garden ligger sør for Glåma, 14 kilometer øst for kommunesentret Skarnes, og har gardsnummer 63. Poststedet har postnummer 2223. Navnet blir også bruk om den delen av Øysetbygda i Kongsvinger som ligger sør for elva. På Galterud ligger Galterud stasjon. Området er ellers preget av enkel landbruksvirksomhet.
Siden 1600-tallet har postkretsen bestått av Austroa og Vestroa, tidligere også kalt henholdsvis Grautroa og Vellingroa (eller Villingroa). Austroa omfatter Melland, Stomperud, Isakrud, Galterud, Hardstad og Ånnerud og Vestroa omfatter Kroksrud og Kollsrud. På Skarnes kalte folk hele denne grenda samla for Oppiroa.
Historie
Garden Galterud ligger lenger sør sett i forhold til stasjonen i dag, men etter at garden Anger ved Fulufjorden i Glåma ble borte, fikk de omkringliggende gardene hver sin teig hvor Anger hadde ligget. Den ene av disse ble kalt Galterudenga og hørte altså til garden Galterud. Her ble Galterudengen stoppested bygd i 1860-åra. Stoppestedet ble på 1880-tallet oppgradert til stasjon med navnet Galterud stasjon. I 1903 fikk Galterud egen moderne stasjonsbygning. Etter at stasjonen ble etablert, har kretsen på folkemunne fått navnet Galterud.
Nordalliansen
I november og desember 2001 klarte Nordalliansen å ta tilbake kontrollen over mye av landet, inkludert hovedstaden Kabul. Dette ble gjennomført ved hjelp av massiv amerikansk bombing av Taliban-styrker og militær infrastruktur i løpet av den amerikanskledede koalisjonens angrep på Afghanistan.
Mujahedin-forløperne til Nordalliansen hadde ikke vært i stand til å styre effektivt, i stedet kjempet de seg imellom etter at de tok kontroll over Kabul fra det sovjetiskstøttede regimet i 1992. Disse blodige innbyrdes kampene mellom styrker som var lojale mot president Burhanuddin Rabbani og rivaliserende fraksjoner åpnet veien for Talibans erobringer i 1996.
Galterud
De gamle skolene
På Stomperud vest for stasjonen lå Stomperud skole som nå er nedlagt og sentralisert til Sander. På Huvnes i Kongsvinger lå Åssum skole. Åssum skole ble nedlagt og sentralisert til sentralskolen på Kongsvinger i 1964.
Nordalliansen
Mange av alliansens medlemmer var etnisk tadsjiker (dette kan ha vært en grunn til Tadsjikistans vilje til å hjelpe USA i konflikten), usbekere og hazarere – etniske minoriteter i Afghanistan. Fraksjonene i Alliansen besto av medlemmer fra tidligere mujahedin, forskjellige minoritetsgrupper og restene av den tidligere Sovjet-støttede kommunistregjeringen.
Galterud
Kommersiell virksomhet
Så sent som på 1960-tallet var fire butikker (landhandlerier og dagligvarebutikker) lokalisert i området ved Galterud stasjon. Videre var jernbanestasjonen betjent, og det var et poståpneri, senere benevnt underpostkontor og postkontor c, der. På 1990-tallet forsvant den siste butikken.
Nordalliansen
Nordalliansen fikk støtte fra India, mens Taliban hadde nære bånd til Pakistan frem til de trakk seg ut på grunn av press og håp om gjeldssletting etter terrorangrepet 11. september 2001.
Galterud
Industriell virksomhet
I 1737 ble det oppdaget en malmgang på Spetalen i Kongsvinger, i åsen sørøst for Galterud. Malmgangen gikk i retning fra sør til nord og lå åpent på fire steder. På det første stedet var det et skurv som var 1 lakter bred og 200 alner lang. Spetalsgruvene var en del av Odals Verk.
På Gulli i Kongsvinger ligger Kongsvinger kraftverk som ble satt i produksjon i 1978. Kraftverket utnytter fallet i Svartfossen på 10 meter. Glåma er oppdemmet ved kraftverket og verket er et elvekraftverk.
Nordalliansen
Den politiske lederen av Alliansen var Burhanuddin Rabbani. Det var flere militære ledere som kontrollerte forskjellige fraksjoner innen Alliansen, inkludert Abdul Rashid Dostum, general Mohammed Fahim og Ismail Khan.
Galterud
Industriell virksomhet
Spetals Verk AS ble etablert i 1998. Virksomheten prosjekterer og leverer vannturbiner til små– og mellomstore kraftverk til det norske markedet. Bedriften har per 2011, levert om lag 40 kraftverk til norske prosjekter. Bedriften leverer vannkraftturbiner med en turbineffekt i området 0,5–10 MW.
Nordalliansen
Ahmed Shah Massoud var den øverste militære leder og en viktig politisk figur i Alliansen til hans død etter et attentat 9. september 2001.
Mange av alliansens medlemmer inngår nå i Rabbanis parti Afghanistans nasjonale front
Copper kraftverk
Copper kraftverk er et varmekraftverk i Pulaski County, delstaten Kentucky, USA. Det har en installert produksjonskapasitet på 344 MW, fordelt på 2 blokker / turbiner. Operatør er East Kentucky Power Coop Co. Brenselkilden er kull.
Uno (kortspill)
Uno (én på spansk og italiensk) er et amerikansk kortspill. I motsetning til Vri-åtter spilles ikke Uno med vanlige spillkort, men med spesiallagde kort. Grunnreglene er de samme som i Vri-åtter; forskjellen er noen spesialkort som gjør spillet mer spennende. Spillet ble utviklet av Merle Robbins i 1971, men er nå eid av det amerikanske leketøysselskapet Mattel.
Offisielle regler
I tillegg til spillets offisielle regler, fins det også en del mer eller mindre utbredte regler som folk har laget selv. Mange har fjernet eller lagt til regler selv etter behov. Kortene kan også se forskjellige ut, alt etter hvor i verden de er fra, og hvor gamle de er.
Reglene
I Uno må det være to eller flere spillere. Det gjelder å bli kvitt alle sine kort først. Kortene blandes, og hver av spillerne får syv kort som ikke skal vises til de andre spillerne. Et kort legges på bordet med fremsiden opp (det kan ikke være et av spesialkortene), og resten av kortene legges i en bunke med baksiden opp. Når det er en spillers tur, legger vedkommende et kort fra hånden sin. Kortet må ha samme farge eller samme verdi som det forrige kortet som ble lagt. Neste spiller skal da legge et kort som passer med kortet den forrige spilleren la. Hvis en spiller ikke har et kort som passer med det øverste kortet på bordet, kan vedkommende likevel legge et skift farge-kort, eller et skift farge og trekk fire-kort, eller skift farge og bytte hånd-kort. Har spilleren heller ikke et av disse kortene, må vedkommende trekke inn et til 3 kort fra bunken med overflødige kort. Passer heller ikke dette kortet, sier spilleren «pass», og det blir neste spillers tur. "Spesial-kortene" kan spares på og trenger ikke legges ned, selv om en ikke har andre kort å legge. Hvis neste spiller ser at neste spiller kommer til å melde pass, så kan personen hive seg over bunken og «tømme den». Dette betyr at spilleren kan ta opptil ti sammenhengende kort dersom de passer. Du har lov til å avslutte med et kort som du kan vri med.
Laurits Betjent
Laurits Betjent var gadebetjent (patruljerende konstabel) Laurits Larsens kjælenavn. Han åpnet i 1930-årene frokostrestauranten Cafe Royal, som senere ble oppkalt etter sin eier.
Stedet var meget kjent, og kunstnere som Dirch Passer har besøkt stedet. Kim Larsen synger også om stedet i sine sanger. Et kjennetegn for Laurits Betjent har vært et stort tre, som vokste inne i bygningen. Det var tidligere et vertshus, hvor det også var servering av mat.
Uno (kortspill)
UNO Junior
UNO Junior er en Uno-variant Mattel har gitt ut i samarbeid med Disney. Spillet er en forenklet variant, laget for to til fire spillere fra 3 år. Spillet består av 36 store kort med figurer fra Disneys Ole Brumm. De fire fargekortene (rødt, gult, blått og grønt) finnes i valørene 1 til 7. Det er fire «Ole Brumm trekk to»-kort (et hver av de fire fargene) og fire «Vrikort», kalt «Tigergutt Frikort».
Spillet startes med fem kort til hver av spillerne. Frikortet kan brukes når spilleren selv ønsker det, selv om spilleren har kort med spillbar farge på hånden. Når en spiller bare har ett kort igjen på hånden må denne rope «Uno!». Mangel på å følge denne regelen straffes med å trekke to ny kort. Spillet et lagt opp til at første spiller som spiller fri for kort vinner. Det er ikke lagt opp til poengtelling blant de andre spillerne.
For de yngste nybegynnerne vil det være naturlig å spille noen runder med «åpne hender» for å få veiledning i spillets gang og ide.
Uno på nett
I nettutgaven av Uno spilles det mot en computer (kalt A.I.). Spillets regler er som Uno, men her må det varsles Uno når en spiller har to kort igjen.
University of the District of Columbia
University of the District of Columbia er et land-grant-universitet i Washington, DC, USA. Det ble grunnlagt i 1976 og bygger på blant annet et eldre historisk svart lærested.
IALA
IALA kan vise til:
University of the District of Columbia
David A. Clarke School of Law ble nylig inkorporert i universitetet. Ellers er IT-fag en viktig del av fagkretsen.
Ved universitetet var det 5 534 studenter i 2006, og samme året var skolepengene US$ 3 140 for studenter folkeregistrert i DC. Studiene gis opp til doktorgradsnivå.
Jerry Mateparae
Jeremiah «Jerry» Mateparae (født 14. november 1954) er en nyzealandsk hæroffiser (generalløytnant) som fra 31. august 2011 til 31. august 2016 var generalguvernør i Kongeriket New Zealand. Han er den første maori som har blitt sjef for det nyzealandske forsvaret.
Militær karriere
Mateparae vervet seg i 1972 til New Zealands hær og tjenestegjorde som soldat. I 1976 tok han offisersutdannelse i Australia. Senere har han tatt stabsskole i Storbritannia og Australia. Mateparae har mastergrad fra University of Waikato.
Han har ført befal på tropps-, kompani- og bataljonsnivå og har arbeidet ved militære skoler. I tillegg til tjeneste i hæren har han også tjenestegjort i New Zealand Special Air Service. Fra 1994 til 1995 var han militærobservatør for UNTSO i Sør-Libanon. Mateparae førte i 1998 befal over den fredsbevarende styrken Operasjon Belisi, som ble satt inn på den borgerkrigsherjede øya Bougainville i Papua Ny-Guinea. Mateparae hatt ledende stillinger i New Zealands forsvar. I 1999 ble han øverstkommanderende for landstridskreftene og fra desember samme år til juli 2001 ledet han New Zealands tropper i Øst-Timor. I 2002 ble han hærsjef. Han ble forfremmet til generalløytnant og overtok stillingen som forsvarssjef i 2006. Mateparae ble i august 2010 utpekt til sjef for etterretningstjenesten Government Communications Security Bureau (GCSB), der han begynte i februar 2011, men trakk seg 1. juli 2011 fra sjefsstillingen i påvente av å overta som generalguvernør.
Generalguvernør
Mateparaes periode som generalguvernør utløp 31. august 2016. Han ble etterfulgt i embetet av Patsy Reddy.
Utmerkelser
I 1999 ble Mateparae utnevnt til offiser av New Zealands fortjenstorden for sin innsats på Bougainville. Han ble i 2011 forfremmet til ridder storfølgesvenn i samme orden, ble med dette adlet og fikk rett til å føre tiltaleformen sir foran sitt navn. Mateparae er også følgesvenn av Dronningens tjenesteorden, samt innehaver av New Zealand Operational Service Medal, New Zealand General Service Medal 1992 (Non-Warlike), New Zealand Armed Forces Award with clasp og East Timor Medal, samt FN-medaljen i UNTSO-bånd. I 2011 ble han tildelt den singaporske ordenen Darjah Utama Bakti Cemerlang (Tentera). Han er Fellow av New Zealand Institute of Management.
I kraft av embetet som generalguvernør var Mateparae ordenskansler for de nyzealandske ordenene New Zealand-ordenen og New Zealands fortjenstorden og første følgesvenn av Dronningens tjenesteorden.
Kiuruvesi
Kiuruvesi er en by og kommune i landskapet Norra Savolax i Finland. Kommunen har cirka 9,400 innbyggere og et areal på 1 422,97 km². Kiuruvesi er en finskspråklig kommune som grenser til kommunene Idensalmi, Pielavesi, Pyhäjärvi, Pyhäntä og Vieremä. Kiuruvesi fikk bystatus i 1993.
Zoonose
Zoonose (eller zoonotisk sykdom) er betegnelsen på infeksjonssykdommer som overføres fra mennesker til dyr og omvendt. Smitten overføres direkte, eller via mat, forurensning, vann eller biologisk vektor (som insekt). Smittestoffene er bakterier, virus, prioner, sopp og parasitter.
Eksempel på sykdommer er de forårsaket av Salmonella (som salmonellose), bakteriegruppen Campylobacter (kan gi diaré), bakterien Yersinia entercolitica (kan gi yersiniose), Listeria-bakterien (som gir listeriose), bakterien e.coli.
Tuberkulose, trikinose, kugalskap, rabies og brucellose er også zoonotiske.
I Norge har Veterinærinstituttet ansvar for å overvåke utviklingen av zoonoser, og rapporterer årlig til EU, gjennom Zoonoserapporten, som lages i samarbeid med Mattilsynet, Folkehelseinstituttet og andre sentrale organer.
Historie
Zoonosene oppstår når ulike arter har tett samkvem, f.eks når mennesker i jegersteinalderen tok til seg forlatte dyreunger som kjæledegger. Visse virus som bare kan overføres ved nært samliv, ble overført fra aper til mennesker i Sør-Amerika allerede for minst 15.000 år siden. Med husdyrhold oppstod nye sykdommer. Meslinger har opphav i kvegpest og valpesyke, mens forkjølelse og influensa stammer fra ender, griser og hester. Menneskehetens svøpe, kopper, stammer fra kukopper. Tilfellet Amerika viser hvor tett massesykdommer kan knyttes til dyrehold. Før Columbus hadde det amerikanske dobbeltkontinentet verdens største befolkningskonsentrasjoner (området rundt Mexico by var verdens dengang største by med en halv million innbyggere, og et oppland rundt med halvannen million bønder), men kjente ikke til epidemier. Indianernes eneste tamdyr var nemlig lama og kalkun, som vandret nokså fritt og derfor ikke gav opphav til zoonoser, og marsvin, som via lus overførte noen protozo-sykdommer.
Zoonosen meslinger har sitt opphav i kvegpest og valpesyke. Forkjølelse og influensa stammer fra ender, griser og hester, mens kukopper ble til menneskehetens svøpe, kopper. Disse sykdommene oppstod i bondesteinalderens små, isolerte samfunn, der kanskje 80-90% døde av dem i første omgang, mens resten ble immune. Forskerne mener at tuberkulosen beveget seg fra drøvtyggere til mennesker i egyptisk bondesteinalder. Spor av tuberkulose er funnet i skjeletter fra Nubia og Egypt fra ca. 3000 f.Kr. Tuberkulosen var nådd til Danmark ca. 500 f.Kr. Zoonosen rabies ble beskrevet i Babylon ca. 2000 f.Kr. I den urolige bronsealderen, hvor lange tørkeperioder tvang kvegeierne ut på vandring med dyreflokkene på jakt etter nye beiteområder, ble smitte fraktet til befolkningsgrupper uten motstandskraft. Ca 400 f.Kr beskrev Hippokrates virussykdommer som kusma og influensa, samt parasitt-sykdommen malaria og bakterie-sykdommene difteri og tuberkulose. Men befolkningsgruppene var ennå for små til at kopper og meslinger var blitt menneskenes faste følge. Det ser ut til at zoonosenes smittestoffer ble utviklet i bondesteinalderen, mens bronsealderens vandringer blandet, spredte og videreutviklet dem.
De overlevende i byene ble immune, og epidemiene der ble til «barnesykdommer». Men på landet, der folk bodde spredt, kunne det gå generasjoner mellom hver gang en smitte viste seg. Helt innpå 1900-tallet kunne man i militæret se store, velfødde bondesønner dø av småvokste by-rekrutters barnesykdommer.
Etterkrigstiden
Etter andre verdenskrig er husdyrholdet i stigende grad blitt ren fabrikkindustri. Dyrene er ikke lenger husdyr, men produksjonsdyr, som lever i monokulturer med flere tusen individer av samme art samlet på ett sted. Dermed er det fritt frem for virus og bakterier å sirkulere i enorme populasjoner, mens de utvikler nye og farligere varianter. I Canada oppstod f.eks en særlig aggressiv form for svineinfluensa i enorme grisefabrikker, etter at man hadde vaksinert systematisk mot den vanlige varianten gjennom flere sesonger. I slike omgivelser kan vaksine fort bli et tveegget sverd. Coli-bakterier skyldes endringer i kyrnes tarmflora. Tidligere gikk kyrne ute og spiste gress; nå står de innendørs og spiser korn. Kumøkk, som var trygg gjødsel i 10.000 år, er blitt farlig.
Alejandro de Tomaso
Alejandro de Tomaso (født 10. juli 1928 i Buenos Aires, død 21. mai 2003 i Modena, Italia) var en argentinsk racerfører og forretningsmann. Han deltok i to Formel 1-mesterskap, med debut 13. januar 1957, men scoret ingen mesterskapspoeng. De Tomaso er kanskje mest kjent for å være mannen bak den italienske bilprodusenten De Tomaso, som han startet i 1959.
Bakgrunn
De Tomaso ble født i Argentina i 1928, men rømte til Italia da han var i tyveårene, etter å ha vært involvert i et kuppforsøk mot den argentinske presidenten, Juan Perón.
Racersjåfør
De Tomaso startet sin karriere i bilindustrien som racerfører for Maserati og O.S.C.A., og giftet seg med Isabelle Haskell, en amerikansk racerfører.
Forretningsmann
I 1959 stiftet han De Tomaso i Modena, opprinnelig for å bygge prototyper og løpsbiler, blant annet en Formel 1-bil for Frank Williams' team i 1970. De Tomaso skiftet senere fokus til superbiler med aluminiumschassis, som senere ble firmaets tekniske varemerke. Blant firmaets modeller finnes den midtmotoriserte Vallelunga, Mangusta og den kanskje mest kjente Pantera. I tillegg bygget selskapet en firedørs sedan, Deauville, og en todørs coupéversjon av denne, Longchamp, som senere ble videreutviklet til Maserati Kyalami. De Tomasos siste prosjekt var Guará, en todørs sportsbil med karosseri i karbonfiber.
Gjennom 1960- og 1970-tallet kjøpte de Tomaso seg opp i italiensk industri. I tillegg til karosseribyggerne Ghia og Vignale tok han kontrollen over motorsykkelprodusentene Benelli og Moto Guzzi, bilprodusenten Innocenti (opprinnelig stiftet av British Motor Corporation for å bygge Mini i Italia), og, i 1975, sportsbilprodusenten Maserati, som han reddet fra konkurs i et samarbeid med italienske myndigheter. Over tid solgte han de fleste selskapene sine, Ghia ble solgt til Ford i 1973, og Innocenti og Maserati ble solgt til Fiat i 1993.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Trondhjems Studentersangforening
Trondhjems Studentersangforening (TSS) er et mannskor og en tilknyttet forening ved Studentersamfundet i Trondhjem. Koret består av rundt åtti sangere fordelt på fire stemmegrupper og er dermed Trondheims største mannskor. Storparten av medlemsmassen utgjøres av studenter fra universitets- og høyskolemiljøet. I februar 2013 var koret vurdert som verdens åttende beste mannskor i Interkulturs internasjonale rangering.
Korets repertoar er som regel hentet fra klassisk mannskortradisjon, populærmusikk og kirkemusikk, og de har flere ganger urfremført verker, blant annet av Knut Nystedt. Særlig nevneverdig er korets miljøsanger: Disse har som regel bakgrunn i akademisk sangtradisjon, som for eksempel Bjørnstjerne Bjørnsons Olav Trygvason, den svenske Sjungom eller den tyske Gaudeamus igitur, men mer moderne innslag som Monty Pythons Sit on my face inngår også. Sangene er mye brukt i studentikose anledninger og ved mindre konsertoppdrag.
Trondhjems Kvinnelige Studentersangforening (TKS) er korets kvinnelige motstykke. De to korene samarbeider jevnlig, blant annet om Promenadekonserten (i samarbeid med Studentersamfundets symfoniorkester) som markerer begynnelsen av studentfestivalen UKA og åpningsseremonien til den internasjonale studentfestivalen ISFiT.
Medlemmer i TSS har muligheten til å bli tatt opp i småkorene Pirum (mannskor) og Knauskoret (blandet).
Sangforeningen har hatt et tett samarbeid med Akademiska Damkören Lyran fra Helsingfors helt siden koret deltok ved Studentenes vårkonsert i Frimurerlogen i 1968.
Historie
Koret er den eldste foreningen tilknyttet Studentersamfundet i Trondhjem. Offisiell grunnleggingsdato er 18. oktober 1910, kort tid etter Studentersamfundets stiftelse den 1. oktober samme år.
Koret har gjennomført en rekke turnéer. Studentersangforeningen opptrådte, under ledesle av dirigent Cecil Collin-Hansen, første gang sør for Dovre våren 1924.
TSS representerte Trondheims studenter ved en lunch til ære for kongen og dronningen i Erkebispegården, hvor fylket stod som vertskap, dagen før signingen av Kong Harald 23. juni 1991. . Koret, under ledelse av Oddbjørn Indrebø, sang blant annet Dansen i Trollberget av Knut Nystedt.
Våren 1993 arrangerte foreningen, sammen med Trondhjems Kvinnelige Studentersangforening, Nordisk studentsangerstevne.
Våren 2003 urfremførte de Iver Kleives Requiem for mannskor, baryton, mezzosopran og kirkeorgel, skrevet spesielt til TSS, og høsten 2004 fremførte de Luigi Cherubinis Requiem i d-moll sammen med Studentersamfundets symfoniorkester (Symf.Orch.). Begge verkene ble oppført i Nidarosdomen. I november 2008 ble Urmas Sisasks juleoratorium for mannskor, solister og kammerorkester fremført for første gang i Norge, da TSS satte opp oratoriet i Lademoen kirke. Våren 2012 fremførte de, i samarbeid med Studentersamfundets symfoniorkester og Trondhjems Kvinnelige Studentersangforening, Edward Elgars The Music Makers. Stykket hadde aldri blitt satt opp i Norge før, og fremførelsene i Nidarosdomen og Oslo domkirke markerte også stykkets 100-årsjubileum. Solist var mezzosopran Marianne Beate Kielland.
I 1998 deltok TSS på den internasjonale Musica Mundi-konkurransen i Riva del Garda i Italia, og ble her beste mannskor med gulldiplom. I april 2009 deltok TSS på den XII. internasjonale korkonkurransen i Budapest, også dette en Musica Mundi-konkurranse, og fikk nok en gang gulldiplom samt status som beste mannskor.
I 2014 gjenopptok mannskoret bruken av studentlue som uniformselement.
Vrangstrupen
Ordenen har tre grader:
Ordenspromosjonen foregår som regel under Studentersangforeningens Vaarball på slutten av studiesemesteret ved NTNU.
Heidenau (Sachsen)
Heidenau er en by i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Byen har 16 379 innbyggere (31. desember 2009).
Byen ligger sør for Dresden i den øvre elvedalen langs munningen av elven Müglitz.
Heidenau var en by i Kreis Pirna fra 1952 til 1990, og i Landkreis Pirna fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.
Wilson (rederi)
Wilson ASA er et norsk rederi grunnlagt i 1993. Selskapet kontrolleres av Kristian Eidesvik og holder til i Bergen. Selskapet har siden 2005 vært registrert på Oslo Børs.
Rederiet har røtter tilbake til 1929 da Kristian Jebsens Rederi AS ble etablert. I 1942 ble Paal Wilson & Co etablert, og disse to rederiene ble i 1993 slått sammen til det som i dag er Wilson ASA.
Flåte
Rederiet eier 94 skip og opererer i alt 129 tørrlasteskip fra 1,500 til 8,000 dødvekttonn (DVT).
Hyarmendacil II
Hyarmendacil II er en mann fra J.R.R. Tolkiens fiktive verden Midgard. Han var den 24. kongen av landet Gondor.
Han var sønnen av kong Aldamir og regjerte fra 1540 i det tredje tidevervet til år 1621. Hyarmendacil IIs fødselsnavn var Vinyarion. Da hans far Aldamir ble drept i en krig mot Haradrim i 1540 og sønnen Vinyarion ønsket å hevne Aldamirs død.
Han fullførte dette i år 1551 T.T. med en enestående seier over Haradrim og utnevnte seg selv som Hyarmendacil II (etter sin berømte forfader fra det 12 århundre T.T.).
Han ble etterfulgt av sin sønn Minardil i 1621 i det tredje tideverv.
Królowie Gondoru
Interpellasjon
I et kommunestyre stilles spørsmålet til en representant med direkte politisk ansvar for et visst område. Det kan være formannen i en nemnd eller de kommunevalgte for øvrig som en representant bestemmer.
Cane Run kraftverk
Cane Run kraftverk er et varmekraftverk i Jefferson County, delstaten Kentucky, USA. Det har en installert produksjonskapasitet på 645 MW, fordelt på 3 blokker / turbiner. Operatør er Louisville Gas & Electric Co. Brenselkilden er kull.
Simen Mustrøens besynderlige opplevelser
Simen Mustrøens besynderlige oplevelser er en norsk film fra 1926 etter en fortelling av Johan Falkberget.
Filmen var regissert av Harry Ivarson, og fotografert av Erling Knudsen og Johs. Bentzen.
Filmen forteller om treskjæreren Simen som blir snytt for noe arvesølv av en kakse. Simen setter ut et rykte om sin egen død, og begynner å agere som spøkelse. Etter å ha skremt kaksen og klokkeren, som er begynt å beile til Simens kone, blir kaksens svindel oppdaget, og lensmannen arresterer ham. Simen «gjenoppstår» fra de døde, og får anerkjennelse for sin kunst.
Filmen var 82 minutter lang, men regnes i dag som tapt.
Cari Lekebusch
Cari Lekebusch, eller Kari Pekka Lekebusch som er hans egentlige navn, er en DJ og produsent av elektronisk musikk fra Stockholm i Sverige, født i 1972. Lekebusch er primært kjent som produsent av techno og electro, men han henter også inspirasjon fra andre sjangre, blant annet hiphop. Han begynte å produsere musikk tidlig på 90-tallet, og er i dag en av Sveriges mest fremtredende artister innen techno-sjangeren. Han har samarbeidet med en lang rekke artister, slik som Adam Beyer, Jesper Dahlbäck, Robert Leiner, Joel Mull og mange flere. Han bruker som oftest sitt eget navn på utgivelser, men har også brukt en lang rekke aliaser gjennom sin karriere, blant annet Braincell, som han brukte da han ga ut plater på det anerkjente tyske selskapet Harthouse midt på 90-tallet.
Lekebusch eier i dag sitt eget plateselskap, kalt H Productions.
Leppävirta
Leppävirta er en kommune i landskapet Norra Savolax i Finland. Kommunen har cirka 10 700 innbyggere og et areal på 1 519,44 km². Leppävirta er en finskspråklig kommune som grenser til kommunene Heinävesi, Jorois, Kuopio, Pieksämäki, Suonenjoki, Tuusniemi og Varkaus.
Oslofjordens Friluftsråd
OF ble opprettet i 1933. Fremsynte kvinner og menn så allerede den gang at friluftslivet i fjorden hadde to problem: 1. Stadig flere områder ble nedbygd og dermed gjort utilgjengelige for folk flest. 2. Fjorden var forurenset, og måtte bli renere. Med lite ressurser og store ambisjoner gikk de i gang. Viktige områder ble kjøpt opp slik at innbyggerne fikk tilgang til badestrender.
OF er etter hvert blitt en stor grunneier for flere attraktive friområder omkring Oslofjorden, bl.a. Moutmarka i Færder kommune. Totalt er over 20,000 dekar friområder gjort tilgjengelig gjennom OFs arbeid.
Cliffhanger – på kanten av stupet
Cliffhanger er en amerikansk actionthriller og eventyrfilm fra 1993 regissert av Renny Harlin. Filmen handler om to klatre-kompiser som blir fiender etter at den enes venninne omkommer i en klatreulykke. De blir imidlertid nødt til å samarbeidet når de får i oppdrag å berge en gruppe mennesker som har styrtet med et fly i snøkledde Rocky Mountains. De styrtede viser seg å være tungt bevæpnede ransmenn. Hovedrollene spilles av Sylvester Stallone, John Lithgow, Michael Rooker og Janine Turner.
Cliffhanger ble en stor publikumssuksess. Den fikk forholdsvis god mottakelse av filmkritikerne.
Handling
Gabe Walker og Hal Tucker er to erfarene klatrere som blir øyenvitne til at Hals venninne faller i døden fra en fjellskrent. Hal klandrer Gabe for ulykken og legger ham for hat.
Et år senere orker Gabe fortsatt ikke tanken på å begynne å klatre igjen, helt til Jessie Deighan, en kvinnelig bekjent og klatrerkollega, klarer å overtale han om å redde passasjerene ombord i et fly som har styrtet i det snøkledde Rocky Mountains. Oppe i fjellet møter han Hal igjen og en konfrontasjon oppstår mellom de to tidligere vennene. De to får imidlertid langt alvorligere ting å hanskes med da det viser seg at passasjerene ombord på det styrtede flyet er tungt bevæpnede kriminelle som tar Gabe som gissel i håp om at han skal klare å lokalisere tre kofferter med 100 millioner dollar.
Popularitet og økonomi
I Norge hadde den 290 000 besøkende og ble den tredje mest besøkte kinofilmen i Norge i 1993 (bare slått av Bodyguard og Jurassic Park).
Anmelderne
Den ble forholdsvis godt mottatt av anmelderne, noe som gjenspeiles i at den har mottatt 68 % på Rotten Tomatoes. Den amerikanske filmkritikeren Roger Ebert gav den tre av fire stjerner og beskrev den som en film som «leverer varene».
Den ble godt mottatt av de norske anmelderne. VG gav den terningkast tre, mens Aftenposten, Dagbladet og Dagsavisen gav den terningkast fire.
Innspillingssted
Filmens mest dramatiske scener ble innspilt i Cortina d'Ampezzo i Italia. Noen scener ble også innspilt i Durango, Colorado i USA.
Annet
Den fikk opprinnelig 18 års aldergrense i Norge, men etter noen klipp av Filmtilsynet ble aldersgrensen satt til 15 år.
Wuhan
Wuhan (kinesisk: 武汉, pinyin: ) er en kinesisk storby som er hovedstad i provinsen Hubei i det sentrale Kina. Befolkningen innen bygrensene anslås (2018) til over 11 millioner, det er opp fra 2004-overslaget på 7,16 millioner innbyggere.
Navnet Wǔhàn er en sammentrekning av tre andre bynavn; Wuchang, Hankou og Hanyang. Etter de kinesiske språks og skrifts særegenheter lar det seg gjøre å lese det som «den djerve kineser».
Wuhan ligger der elvene Yangzi Jiang og Han Jiang (汉江/漢江) flyter sammen. De tre opprinnelige byene lå inntil hver sine kombinasjoner av land. Byområdet er flatt, og er foruten av elvene også preget av mange små innsjøer. Mot sør går terrenget over i høydedrag.
Det nye koronaviruset (SARS-CoV-2) som siden har tatt livet av flere millioner mennesker og smittet over 200 millioner, ble først registrert i Wuhan i desember 2019.
Etymologi
Wuhan var i utgangspunktet et portmanteau som dekket de to opprinnelige byer; «Wu» er fra Wuchang, og «Han» fra Hankou.
I 1926, etter at Nordekspedisjonen nådde området, ble det bestemt å slå sammen Hankou, Wuchang og Hanyang til én ny som skulle være hovedstad for nasjonalistenes regjering. Den 1. januar 1927 ble sammenslåingen proklamert som ' (tegnene på datidens skrift), som senere ble på forenklet kinesisk skrevet '武汉'.
Historie
Regionen som nå er Wuhan ble befolket ca 1500 år f.Kr. Panlongcheng. Et arkeologisk felt primært knyttet til erligangkulturen (ca. 1510–ca. 1460 f.Kr.) ligger i det moderne bydistriktet Huangpi.
Under Vestlige Zhou kontrollerte staten E området på søndre bredd av floden Yangtze. Etter at Chu erobret staten E i 863 f.Kr. kontrollerte den området under resten av Vestlige Zhou og Østlige Zhou-periodene.
Tidlig keisertid
Under Handynastiet ble Hanyang en travel havneby. Slaget ved Xiakou i 203 e.Kr. og slaget ved Jiangxia fem år etter ble utkjempet om kontrollen over kommanderiet Jiangxia (i dag Xinzhou i nordøstre Wuhan). Vinteren 208/9 fant en av den kinesiske histories mest kjente slag og en sentral begivenhet i Beretningen om de tre kongedømmer— slaget ved de røde klipper — sted ikke langt fra klippene nær Wuhan. Rundt samme tid ble det bygd bymurer rundt Hanyang (206) og Wuchang (223). Det siste betraktes som grunnleggelsen av Wuhan. I 223 ble Gule trane-pagoden, ett av Kinas fire store tårn, bygd på Wuchang-siden av Yangtzefloden etter orde fra Sun Quan, lederen av Østre Wu. Tårnet ble et hellig sted for taoismen.
Grunnet spenninger mellom statene Østre Wu og Cao Wei høsten 228, beordret Cao Rui, sønnesønn av Cao Cao og Cao Weis andre keiser, general Man Chong til å marsjere mot Xiakou (夏口; i dagens Wuhan). I 279 erobret Wang Jun og hans hær strategiske steder i Wus territorium, som Xiling (i dagens Yichang i Hubei), Xiakou (夏口; og Wuchang (武昌; dagens Ezhou).